**Պեդրու Պասուշ Կոելյու** (պորտ.՝ Pedro Manuel Mamede Passos Coelho, հուլիսի 24, 1964(1964-07-24), Կոիմբրիա, Պորտուգալիա), պորտուգալացի քաղաքական գործիչ, 2011 թվականի հունիսի 21-ից մինչև 2015 թվականի նոյեմբերի 26-ը վարչապետ, 2010 թվականից սոցիալ-դեմոկրատական կուսակցության նախագահ։

Կենսագրություն
--------------

Ծնվել է Կոիմբրում, իսկ մանկությունը (մինչև 1974 թվականը) անցկացրել է Անգոլայում, որտեղ նրա հայրը բժիշկ է աշխատել։ Վաղ տարիքում սկսել է մասնակցել սոցիալ-դեմոկրատական կուսակցություն երիտասարդական թևի գործունեությանը։ 1991 թվականից վեհաժողովի պատգամավոր է։ 2001 թվականին ստացել է Լուզիադի համալսարանի տնտեսագիտության աստիճան։ 2000-ականների սկզբին *Tecnoformas*, *LDN*, *URBE*, *Fomentinvest Group*, *HLCTejo* ընկերություններում զբաղվել է բիզնեսով։ 2008 թվականի մայիսի 31-ին մասնակցել է կուսակցության նոր առաջնորդի ընտրություններին և զբաղեցրել երկրորդ տեղը՝ ստանալով ձայների 31,1 %-ը Մանուել Ֆերեյրա Լեյտեի 37,9 %-ի դիմաց։ 2010 թվականի մարտի 26-ի ներկուսակցական նոր ընտրություններում վստահ հաղթանակ է տարել՝ հավաքելով 61,2 % ձայն։ Այն բանից հետո, երբ Կոելյուն գլխավորել՝ ընդդիմությունը, նա պաշտպանել է սոցիալիստական կառավարության միջոցները Պորտուգալիայի պետական բյուջեի դեֆիցիտի զգալի կրճատման վերաբերյալ՝ երկրի ծանր մակրոտնտեսական իրավիճակի պատճառով։ 

2011 թվականի մարտին Ժոզե Սոկրատեշի կառավարության հրաժարականից հետո սոցիալ-դեմոկրատական կուսակցությունը դիտվել է որպես արտահերթ խորհրդարանական ընտրությունների ֆավորիտ, իսկ Կոելյուն՝ որպես հավանական վարչապետ։ Այն բանից հետո, երբ նրա կուսակցությունը հաղթել է ընտրություններում, հունիսի 6-ին Կոելյուն բանակցություններ է սկսել նոր կառավարություն ձևավորելու շուրջ։ 2015 թվականի ընտրություններում իշխող կոալիցիան հավաքել է առավելագույն թվով ձայներ, սակայն կայուն կառավարություն ձևավորել չի հաջողվել։ 2015 թվականի նոյեմբերին Պեդրու Պասուշ Կոելյուն հրաժարական է տվել վարչապետի պաշտոնից։ Նրան հաջորդել է սոցիալիստ Անտոնիու Կոշտան։ 2018 թվականի փետրվարին Պասուշ Կոելյուն սոցիալ-դեմոկրատական կուսակցության նախագահի պաշտոնը զիջել է կուսակցության ձախ թևի ներկայացուցիչ Ռու Ռիուին։

Այրի է, ունի երեք դուստր։

Մրցանակներ
----------

Օտարերկրյա պետությունների մրցանակներ

| Երկիր | Հանձնման ամսաթիվ | Մրցանակ |
| --- | --- | --- |
| Լեհաստան Լեհաստան | **2012 թվականի օգոստոսի 6** | Լեհաստանի Հանրապետության առջև արժանիքների շքանշանի Մեծ խաչի ասպետ |
| Պերու Պերու | **2012 թվականի օգոստոսի 6** | Մեծ խաչի ասպետ՝ Արեգակի շքանշանի ադամանդե քարերով |
| Մեքսիկա Մեքսիկա | **2014 թվականի հոկտեմբերի 28** | Ացտեկյան արծվի շքանշանի հատուկ դասի Մեծ խաչ |

Ծանոթագրություններ
------------------

1. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
2. 1 2  Munzinger Personen (գերմ.)
3. ↑  Распространён ошибочный вариант *Пассуш*. Португальско-русская практическая транскрипция требует передавать удвоенное **s** одной буквой
4. ↑  Португалия готовится к сокращению дефицита Archived 2016-03-04 at the Wayback Machine. *Reuters* (13.05.2010)
5. ↑  Португальцы не хотят голосовать за меры жесткой экономии Archived 2011-06-12 at the Wayback Machine. *Euronews* (05.06.2011)
6. ↑  Лидер социал-демократов начал консультации по формированию правительства Португалии Archived 2012-01-21 at the Wayback Machine. *Интерфакс-Украина* (06.06.2011)


|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Բրոքհաուս · Մեծ կատալոնական |
|  |
| 

|  Չափորոշչային վերահսկողություն |
| --- |
|  |
| GND: 1078010846 · GTAA: 228608 · ISNI: 0000000382186269 · LCCN: n2010035759 · PTBNP: 128225 · VIAF: 263340957 · WorldCat VIAF: 263340957 |

 |

 |